《次吴厅尊留别原韵 其一》
清代·吕成家

琴鹤翛然雅化存，口碑舆诵满荒村。去时留得鱼悬屋，一棹清风到鹿门。

作者简介：吕成家，字建侯，清嘉庆年间（1796～1820）人士。澎湖东卫社人。少聪慧颖异，工书画，能诗，尤能琴筝。屡试不售，遂绝意功名，怡情山水，曾与吴性诚常相唱和，去任后尤寄短章遗赠。晚益耽吟咏。成家天性友爱，与兄弟祖合、志略等数人白眉黄发，揖让一堂。诸子侄多业儒。从弟作屏、侄因方，俱诸生；子逢时，武生。成家年七十一，以寿终。